
 MEĐIMURSKA ŽUPANIJA          
    OPĆINA  DEKANOVEC 
   									

Naziv obveznika: Općina Dekanovec				                                                                                                    Sjedište obveznika: 40318 Dekanovec                                                                                       
Adresa sjedišta obveznika: Florijana Andrašeca 41
OIB: 34666892913            
Broj RKP-a: 32867
MB: 02582236
Šifra djelatnosti: 8411
Razina: 22
Razdjel: 000
Šifra općine: 603                                                      

				
BILJEŠKE

uz financijski izvještaj za razdoblje od 01.01. do 31.12.2020.


Temeljem Pravilnika o financijskom izvještavanju u proračunskom računovodstvu (Narodne novine, br. 3/15., 93/15., 135/15., 2/17, 28/17, 112/18, 126/19 i 145/20) i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika  jedinica lokalne i područne (regionalne) samouprave za razdoblje od 1. siječnja do 31. prosinca 2020. godine, KLASA:400-02/20-01/29 i URBROJ: 513-05-03-20-12 od 30. prosinca 2020., sastavljen je Financijski izvještaj Općine Dekanovec za razdoblje siječanj - prosinac 2020. godine koji se sastoji od: Izvještaja o prihodima i rashodima, primicima i izdacima (Obrazac PR-RAS), Bilanca (Obrazac BIL), Izvještaj o obvezama (Obrazac OBVEZE), Izvještaj o promjenama u vrijednosti i obujmu imovine i obveza (Obrazac P-VRIO),  Izvještaj o rashodima prema funkcijskoj klasifikaciji (Obrazac RAS-funkcijski) i obveznih bilješki.

1. Izvještaj o prihodima i rashodima, primicima i izdacima (Obrazac PR-RAS)


 U bilješkama Izvještaja o prihodima i rashodima, primicima i izdacima navode se razlozi zbog kojih je došlo do značajnijih odstupanja od ostvarenja u izvještajnom razdoblju prethodne godine. 
 Prihodi poslovanja (skupina 6) ostvareni u izvještajnom razdoblju iznose 2.495.667 kuna.  
Obrazloženje i pojedina odstupanja u prihodima odnose se na slijedeće AOP-e:

· AOP 003 (račun 611) porez i prirez na dohodak izvršen je u nešto manjem iznosu u odnosu na prethodnu godinu što je izrazito povoljno za Općinu Dekanovec i općinski proračun, a na osnovu Odluke Vlade RH o razvrstavanju jedinica lokalne i područne (regionalne) samouprave prema stupnju razvijenosti (Narodne novine 132717), kojom je novim modelom izračuna indeksa razvijenosti, Općina Dekanovec svrstava u IV. skupinu  jedinica lokalne samouprava koje se prema vrijednosti indeksa nalaze u prvoj četvrtini ispod prosječnih jedinica lokalne samouprave. 
· 
· AOP 010 (račun 6117) prikazuje povrat poreza i prireza na dohodak po godišnjoj prijavi
· AOP 022 (račun 6134) porez na promet nekretnina za 65% je veći u odnosu na ostvarenje prihoda u 2019. godini
· AOP 026 (račun 6142) porez na promet odnosi se na prihod od poreza na potrošnju i tu nema većih odstupanja bez obzira na situaciju sa COVID – 19
· AOP 053 (račun 6324) kapitalne pomoći od institucija i tijela EU prikazuje prihod dodjeljivanjem vaučera od strane Europske komisije u svrhu realizacije besplatnog interneta na javnim površinama (najbrži prst). U prosincu 2020. godine na području Općine Dekanovec završeni je projekt WiFi4EU te je građanima omogućeno besplatno korištenje bežične mreže na četiri lokacije
· AOP 055 (račun 6331) tekuće pomoći proračunu iz drugih proračuna prikazuje sredstva fiskalnog izravnavanja osigurana u državnom proračunu
· AOP 056 (račun 6332) prihod ostvaren od Ministarstva regionalnog razvoja i fondova europske unije za projekt Nerazvrstana cesta sa javnom led rasvjetom, dok ostali projekti nažalost, nisu prihvaćeni od strane Ministarstva te drugih fondova ili se zbog trenutne situacije sa COVID krizom nisu mogle ostvariti 
· AOP 058 (račun 6341) odnosi se na prijenos sredstava Zavoda za zapošljavanje, a na osnovu javnih radova
· AOP 067 (račun 638) odnosi se na prihode temeljem prijenosa EU bespovratnih sredstava za završeni Strateški razvojni program Općine Dekanovec
· AOP 081 (račun 6417) prihod ostvaren od Međimurje-plina, isplaćena dobit za 2019.g.
· AOP 084 (račun 6421) prihodi od koncesije za obavljanje dimnjačarskih poslova temeljem ugovora o koncesiji 
· AOP 085 (račun 6422) razlika prihoda od zakupa i iznajmljivanja imovine odnose se na prihode od zakupa poljoprivrednog zemljišta. Navedeni prihod ostvaruju se pražnjenjem iz državnog proračuna. 
· AOP 089 (račun 6429) ostali prihodi od nefinancijske imovine odnose se na naknadu proizašlu iz postupaka legalizacije objekata na području Općine Dekanovec 
· AOP 116 (račun 6526) odnosi se na ostale prihode od groblja, prihoda po posebnim namjenama (naknada za pravo puta – Hakom) i ostalih nespomenutih prihoda. 
· AOP 120 (račun 6531) odnosi se na komunalni doprinos 
· AOP 121 (račun 6532) komunalna naknada ostvarena je u iznosu od 137.200 kuna te je ostvarenje nešto veće u odnosu na prethodnu godinu.


Rashodi poslovanja (skupina 3) ostvareni u izvještajnom razdoblju iznose 1.391.383 kuna.  U izvještaju o izvršenju proračuna rashodi se iskazuju po nastanku događaja. 

Obrazloženje i pojedina odstupanja u rashodima odnose se na slijedeće AOP-e:

· AOP 151 (račun 3111) rashodi za plaću skoro su identični u odnosu na prošlogodišnje razdoblje te nema nekih odstupanja
· AOP 176 (račun 3232) rashodi se odnose na usluge tekućeg i investicijskog održavanja općinskih zgrada , prometnu signalizaciju te  montažu i demontažu božićnih ukrasa
· AOP 177 (račun 3233) usluge promidžbe i informiranja se odnose na rashode za pružanje informacija građanima o aktivnostima koje provodi Općina, na objave u službenim glasnicima MŽ i slično.
· AOP 178 (račun 3234) povećanje se odnosi na komunalne usluge te održavanje javnih površina (košnja) i suzbijanje od ambrozije, odvoza smeća te povećanje rashoda za dezinsekciju u cilju suzbijanja komaraca što je uvelike problem u ljetnim mjesecima
· AOP 180 (račun 3236) rashodi se odnose na zbrinjavanje odbačenih pasa na području Općine 
· AOP 181 (račun 3237) nema povećanja rashoda u odnosu na prošlogodišnje rashode
· AOP 182 (račun 3238) računalne usluge odnose se na održavanje postojećih programa temeljem sklopljenih ugovora o održavanju
· AOP 184 (račun 324) odnosi se na rashode za zaposlenu po Ugovoru o stručnom osposobljavanju bez zasnivanja radnog odnosa
· AOP 187 (račun 3292) odnosi se na rashode za kasko osiguranje višenamjenske autocisterne, a temeljem Ugovora o smještaju, čuvanju, održavanju i korištenju višenamjenske autocisterne za vodu 
· AOP 190 (račun 3295) odnosi se na rashode za uplatu vodnog doprinosa po osnovi dobivanja građevinske dozvole za multifunkcionalnu sportsku dvoranu te povrat Hrvatskom telekomu za više uplaćenu naknadu za pravo puta
· AOP 211 (račun 3434) ostali nespomenuti financijski rashodi odnose se na rashode vezane uz naplatu od 5% prihoda od poreza i prireza na dohodak koji se direktno skidaju sa računa Općine.  
· AOP 230 (račun 3632) povećanje se odnosi na  sufinanciranje spremnika za odvojeno prikupljanje smeća Fondu za zaštitu okoliša i energetsku učinkovitost, a shodno Ugovoru
· AOP 259 (račun 3811) rashodi se odnose na sport, kulturu, udruge, političke stranke, vjerske organizacije, školu, vatrogasne organizacije itd. Dolazi do smanjenja rashoda jer udruge nisu izvršile projekte po ugovorima te nisu dobivala sredstva, a sve zbog trenutne situacije u državi i cijelom svijetu (COVID 19). Objavljuju se podaci o danim donacijama i sponzorstvima na web stranici općine.

Rashodi za nabavu nefinancijske imovine (skupina 4) izvršeni su u iznosu od 1.333.322 kuna. 

· AOP 344 (račun 4111) u obračunskom razdoblju kupljeno je građevinsko zemljište
· AOP 357 (račun 4212) u obračunskom razdoblju kupljeni je poslovni prostor Poljoprivredne zadruge Čakovec
· AOP 358 (račun 4213) odnosi se na projekt Nerazvrstana cesta sa javnom led rasvjetom
· AOP 362 (račun 422) komunikacijska oprema odnosi se na instaliranje WiFI4EU mreže na javnim prostorima na području Općine Dekanovec
· AOP 366 (račun 4226) nabava stolica i uređaja


Izdaci za financijsku imovinu (skupina 5) iznosi 136.178 kuna. 

· AOP 596 (račun 5443) i nadalje uredna otplata glavnice po primljenom kreditu iz prijašnjih godina



Rezultat poslovanja tekuće godine na dan 31.12.2020 godine iznosi -315.726 kuna. Višak iz prethodnog razdoblja iznosi 32.136, što znači da je ukupan rezultat poslovanja manjak u iznosu od  -283.590  kuna. 

Stanje novčanih sredstava na kraju izvještajnog razdoblja iznosi 194.221 kuna. Prosječan broj zaposlenih u Općini Dekanovec na dan 31.12.2020 je 1 zaposleni. 
Na pozicijama obveznih dodatnih podataka iskazuju se statistički podaci o određenim prihodima i rashodima, primicima i izdacima.



2. Bilanca

Bilanca je sustavni, vrijednosno iskazani pregled imovine, obveza i vlastitih izvora na određeni dan. Uz obrazloženje pozicija Bilance ovim se bilješkama prilažu i obvezne Bilješke uz Bilancu:
1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku  

Aktiva

Stanje nefinancijske imovine na dan 31.12.2020.g. (AOP 002) nešto je veće u odnosu na stanje na dan 31.12.2019.
Znatnije povećanje dolazi zbog evidentiranja komunikacije opreme – WiFI4Eu (besplatan Internet).
Financijska imovina na dan 31.12.2020.g. (AOP 063) iznosi 3.393.777 kuna. Neznatna odstupanja u odnosu na prethodno razdoblje evidentirana su na:

-AOP (065) - Novac u banci – na kraju izvještajnog razdoblja stanje na računu Općine iznosi 194.221 kuna što je skoro identično u odnosu na prethodno razdoblje
-AOP (081) – Ostala potraživanja odnose se na potraživanja za naknadu za uređenje voda.
-AOP (141) - Potraživanja za prihode poslovanja povećana su za 7% u odnosu na prethodno razdoblje. 


Pasiva

-AOP (163) - Obveze –U odnosu na prethodno razdoblje došlo je do povećanja obveza koje se prvenstveno odnose na  otplatu jedne rate po Ugovoru o kupoprodaji za nekretnine Poljoprivredne zadruge Čakovec, zatim II. situacija za izvedene radove na projektu Nerazvrstana cesta sa javnom led rasvjetom te sve ostale obveze.

Obvezne bilješke uz bilancu propisane Pravilnikom u obliku tabela nalaze se u prilogu ovih bilješki. 
 
3. Izvještaj o obvezama (Obrazac Obveze)

Stanje obveza na kraju izvještajnog razdoblja iznosi 679.834 kuna. Od navedenog iznosa dospjelo je 449.666 kuna. Stanje nedospjelih obveza na dan 31.12.2020.  iznosi 230.168 kuna. Nedospjele obveze sastoje se od obveza za financijsku imovinu (račun 26) te obveze za nabavu nefinancijske imovine – otplata 3. rate po ugovoru o kupoprodaji nekretnine.

U izvještajnom razdoblju obveze su se nešto povećale u odnosu na prethodno razdoblje, a zbog gore navedenih okolnosti.

4. Izvještaj o rashodima prema funkcijskoj klasifikaciji (RAS-funkcijski)

Podaci iz izvještaja o rashodima prema funkcijskoj klasifikaciji daju informaciju o potrošnji za svaku od 10 pojedinih funkcija. U obrazac se unose samo rashodi skupina 3 i 4, dok se izdaci za financijsku imovinu (račun 5) ne iskazuju se u ovom izvještaju. 
U izvještajnom razdoblju nije došlo do bitnih odstupanja u odnosu na prethodnu godinu.

5. Izvještaj o promjenama u vrijednosti imovine i obveza (P-VRIO)

Promjene u vrijednosti i promjene u obujmu imovine i obveza su događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveze drugom. 
U ovom izvještajnom razdoblju evidentirana je promjena u povećanju obujma proizvedene dugotrajne imovine u iznosu od 35.227 kuna. Promjena se odnosi na evidentiranje spremnika za odvojeno prikupljanje otpada od Fonda za zaštitu okoliša i energetsku učinkovitost, a shodno Ugovoru.


KLASA: 400-09/21-01/01
URBROJ:2109/20-01-21-1



							Načelnik Općine Dekanovec
								Ivan Hajdarović


Prilog: 	
1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku  

image1.jpeg




image2.wmf

